Karen Høie

Suttungteatret

Høie har bakgrunn fra Suttungteatret i Hedmark, som spesialiserte seg på dramatikk av Henrik Wergeland og Hans E. Kinck. Hun var med i 50 produksjoner ved teatret, og spilte bl.a Cenzia i Venetianerne og Vinæger i Vinægers Fjeldeventyr av Wergeland, Dordi i Driftekaren og Marietta i Mot Karneval av Kinck.

Senere karriere

Høie har hatt engasjement ved flere regionteatre og kulturinstitusjoner i Norge, og spilt i forestillinger som Brakar og Ioanna av Geirr Lystrup (rolle: Sirkusdronning Carolina), Agnes - et barn av Gud av John Pielmeier (rolle: Priorinnen) og Tusenårstrilogien av Brit Lossius på Hedmark teater (rolle: Anna/Johanne), Den usynlige by av Astrid Saalbach på Haugesund teater (rolle: Overpleiersken Inga), Det kom ein engel av Vidar Sandem på Sogn og Fjordane teater (flere roller), "Walking with Ibsen" i regi av Ibsenmuséet (flere roller), "Sonate for tre" av Igor Larin for RuNo og Sadio Nor teater, blant annet spilt på teater Racho Stoyanov i Gabrovo, Bulgaria (rolle: Legen i norsk versjon/Klytaimnestra i russisk versjon), "Hamars undergang" og "En Hamarkrønike" for Domkirkeodden anno museum (rolle: Spå-Sara). 
Fra 1990-94 var hun med å drive Teaterforum i Hamarområdet, i 1990 startet hun også å arbeide i Klomadu teater sammen med Nina Engelund, som hadde vært med i Klomadu siden starten i 1983. Teatrets hovedfokus var å skape visuelt kvalitetsteater for barn og unge, og arbeidet gjerne med en blandingsform, der figurer og skuespillere opptrådte sammen. Gruppen initierte flere samproduksjoner, bl.a med Figurteatret i Nordland, LOOC, Gruppe 38 fra Århus og Tema Teater. Klomadu teater produserte sin foreløpig siste forestilling i 2003. 

Fra høsten 1999 har Høie drevet teatergruppen Kulturproduksjoner sammen med ektemannen Svein Gundersen. Gruppen har skapt store landartforestillinger, såvel som figurteater og visuelle teaterforestillinger for barn og unge, fortellerforestillinger, og en konsertteaetrtrilogi i samarbeid med komponist og musiker Martine Kraft. Medlemmene har engasjert seg i Unimas arbeid, både nasjonalt og internasjonalt, de har vært viktige for bl.a Maridalsspillet i Oslo og Kristinspillet på Sel, og har gjennomført større samarbeidsprosjekt med Teatr Groteska i Kraków, Modry Kamen museum og Academy of Performing Arts i Bratislava, og Bana ba Africa i Yaoundé, Kamerun. De har samarbeidet med danske og svenske kunstnere, i 2016 var de med i en produksjon på Theater der Nacht i Tyskland, i 2017 i et internasjonalt teaterprosjekt med kunstnere fra Estland, Tyskland, Danmark og Norge, og i 2018-19 laget gruppen forestillingen "PolarIS" i samarbeid med truppen Mr. Pejo´s wandering Dolls i St.Petersburg.

Kunstnerstipend

Karen Høie har mottatt kunstnerstipend fra flere offentlige fonds, bl.a Fond for frilansere, Fond for utøvende kunstnere, Fond for Lyd og bilde, utviklingsstipend fra Norske dramatikeres forbund, reise-, diverse-, og abeidsstipend fra Norsk kulturråd, skrivestipend fra Fritt Ord.

Administrative stillinger og styreverv

Høie har vært prosjektleder på norsk side for flere polsk-norske (2009-11), slovakisk-norske teaterprosjekt (2016-17), støttet av Norway grants og EØS-fondene, og statlige tilskudd fra Polen og Slovakia - og et prosjekt i Kamerun (2016-17), støttet av UD/DTS. Hun har også hatt styreverv i Figurteaterforum i Norsk Skuespillerforbund, i Ny musikk Hedmark, og vært norsk delegat på flere av Unima Internationals kongresser. Fra 2008-10 var hun skrivende redaktør for Ånd i hanske - tidsskrift for norsk figurteater, fra 2011-2016 med i styret for The Northern and Eastern center for Puppet Arts (NEECPA), fra 2012-15 leder av Norsk fortellerforum (NOFF), og har hatt en rekke oppdrag for Ingeborg Refling Hagens kulturhus Fredheim.

Manusarbeid

Profesjonelt oppførte verk av Karen Høie på Manusbanken